Sepultura (grupo musical)

**Sepultura** é unha banda brasileira de metal creada no 1984 polos irmáns Max Cavalera e Iggor Cavalera en Belo Horizonte. É considerada a banda brasileira de metal de maior repercusión no mundo, fronte outras como Angra ou Krisiun.

Posúe influencias diversificadas, que van dende o black metal e death metal, pasando polo thrash metal e mesmo inspiracións externas ao metal, como hardcore punk, música tribal africana e xaponesa e música indíxena, entre outros diversos estilos musicais.

Sepultura leva editados doce álbums de estudio dende a súa formación. Os seus discos máis exitosos son *Arise* (1991), *Chaos A.D.* (1993) e *Roots* (1996). A banda leva vendidos uns 3 millóns de copias nos Estados Unidos e 20 en todo o mundo, gañando varios discos de ouro e de platino.

## Biografía 
200px|miniatura|Logo de Sepultura.
### Primeiros anos 
A banda formouse no 1984. Por aquel entón, traducindo o tema de Motorhead *“Dancing in your grave”* (Bailando na túa sepultura) deron co nome apropiado para o grupo: *Grave* que en inglés significa Sepultura.
A primeira demo da banda data de 1985 (mesmo ano do festival *Rock In Rio*) ata que os fichou unha pequena discográfica, "Cogumelo Produçoes", con quen gravan o seu primeiro E.P. "Bestial Devastation", compartindo o disco cunha banda chamada Overdose e o seu “Século XX".

Dado o éxito de vendas (máis de 5000 copias, que para unha banda Underground era unha cantidade considerable) Cogumelo Produçoes alíase con "Roadrunner Records" para lanzar o primeiro L.P da banda chamado **Morbid Visions**, co que comezaron a gañar seguidores con temas como War, Crucifiction, pero sobre todo con *"Troops Of Doom"*, que se convertería no himno da banda por moitos anos. Nesta etapa Jairo T abandona a banda por razóns descoñecidas, sendo substituído por un mozo chamado **Andreas Kisser**. Agora é cando Sepultura realmente comeza.

En agosto de 1987 gravan **Schizophrenia**, un disco onde se nota a influencia deste novo guitarrista na banda, dándolle máis perfeccionismo e calidade. A banda faise coñecida en tódalas escenas "under" de moitas partes do mundo, con temas como *Escape To The Void*.

Roadrunner Records asegurou a Sepultura nas súas filas, e para 1989 xa teñen listo o seu terceiro LP, o disco que lles faría coller o pulo definitivo, **Beneath The Remains**, que contiña o segundo himno da banda: *"Inner Self"*. Con el gañaron xiras por Europa e vendas que nunca pensaran acadar por seren difíciles para unha banda latinoamericana.

### Éxito internacional e abandono de Max 
Agora debían facer outra entrega, que superara todo o anterior. Chegaba así en 1991 **Arise**. Se *Beaneath The Remains* lles deu a fama, *Arise* afianzaríaos como banda de culto. Sería precisamente este disco o que os levaría ao *"Rock In Rio 2"*. Este disco é a culminación do estilo Death/Thrash da banda e dende aí comezaron a mutar paulatinamente a un son máis industrial cos seus dous seguintes álbums **Chaos A.D** 1993 e finalmente **Roots** 1996 (mezclado por *Ross Robinson* e coa participación de novas estrelas como *Johnatan Davis* de KoRn, DJ Lethal nos "scratches" e Mike Patton de Faith No More), dándolle así un estilo máis parecido ao nü metal agresivo. Aquí comezaron os problemas: a nova representante e esposa de Max, arranxaba os ensaios para que Max puidera adicarse a outros proxectos, o que ao resto da banda non lles gustou nada. Cando lle comunicaron a Max a decisión de cambiar de representante, este respondeu que se se ía ela, el tamén, e así foi, o mesmo Iggor comunicoulle o seu despedimento ao seu irmán, con quen aos 15 anos formara a banda.

### Etapa Derrick Green 
Max foise e formou a banda Soulfly, coa que xa sacou varios discos. Sepultura conseguiu un novo vocalista, o norteamericano Derrick Green. Nos últimos discos evolucionaron musicalmente, fusionando o thrash metal, con ritmos máis hardcore, percusións xaponesas, e obras máis conceptuais. Os álbums que gravaron con Derrick son *Against* (1998), *Nation* (2001), *Revolusongs* (2002) -disco enteiramente de versións-, *Roorback* (2003) -un dos discos máis influenciados polo hardcore- e *Dante XXI* (2006) -obra conceptual baseada en *La Divina Commedia* de Dante. Este disco acadou moi boas críticas, sendo moi ben recibido polos seus seguidores e achegándose a un son máis thrash, incluíndo partes instrumentais de vento metal, violíns, arpas....

O día 13 de xaneiro de 2006, Iggor Cavalera decidiu tomarse un descanso temporal, mor da súa separación coa súa anterior muller e ao nacemento do seu cuarto fillo coa súa nova esposa. Foi temporalmente substituído por Roy Mayorga (ex-Soulfly, Stone Sour) na xira europea con In Flames. Despois de varias noticias desmentidas polo propio Iggor e polos demais membros de Sepultura, Iggor definitivamente abandonou a banda alegando incompatibilidades artísticas o día 12 de xuño de 2006. Sepultura deixou caer que Jean Dolabella (ex-Udora/Diesel), substituirao na súa próxima xira, e agora é o batería estable.

## Membros 
### Membros actuais 
* Derrick Green - vocalista
* Andreas Kisser - guitarra
* Paulo Jr. - baixo
* Jean Dolabella - batería

### Ex-membros 
* Jairo Guedez - guitarra (1985-1986, agora baixista en Eminence)
* Max Cavalera - vocal, guitarra (1985-1996, agora en Soulfly)
* Iggor Cavalera - batería (1985-2006)

## Discografía 
### Álbums de estudio 
### Álbums ao vivo 
* *Under a Pale Grey Sky* (2002)
* *Live in São Paulo* (2005)

### Recompilatorios 
* *The Roots Of Sepultura* (1996)
* *Blood-Rooted* (1997)
* *Roadrunner Records 25th Anniversary Series: Roots* - (2005)
* *The Best of Sepultura* - (2006)

### EPs 
* *Bestial Devastation* (compartido con Overdose, 1985)
* *Third World Posse* (1992)
* *Refuse/Resist* - (1993)
* *Natural Born Blasters* - (1996)
* *Procreation Of The Wicked* - (1997)
* *Revolusongs* (2002)

### Sinxelos 
* "Arise" (1991)
* "Dead Embryonic Cells" (1991)
* "Under Siege (Regnum Irae)" (1991)
* "Territory" (1993)
* "Refuse/Resist" (1994)
* "Slave New World" (1994)
* "Ratamahatta" (1996)
* "Attitude" (1996)
* "Roots Bloody Roots" (1996)
* "Choke" (1998)
* "Tribus" (1999)
* "Against" (1999)
* "Convicted in Life" (2006)
* "Kairos" (2011)

### Vídeos 
#### VHS 
* Under Siege (Live In Barcelona) (1992)
* Third World Chaos (1995)
* We Are What We Are (1996)

#### DVD 
* Chaos DVD (Compilación dos 3 VHS da banda, 2002)
* Live In São Paulo (Espectáculo ao vivo, 2005)

## Véxase tamén 
### Ligazóns externas 
* Web oficial